
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A  NR. 67





                    din 25 aprilie 2012

      privind prelungirea  unor contracte de închiriere

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de prelungire a unor contracte de închiriere;

Având în vedere cererile adresate Primăriei Municipiului Sighişoara de către beneficiarii unor contracte de închiriere, având ca obiect terenuri ocupate de construcţii – garaje, un teren agricol şi un teren pentru cale de acces, ale căror termene au expirat la data de 31.01.2012 sau  vor expira la data de 30.04.2012, respectiv 17.05.2012;

Având în vedere clauza din contractele de închiriere, al căror termene au expirat la data de 31.01.2012 sau  vor expira la data de 30.04.2012, respectiv 17.05.2012, care prevede că la expirarea termenului, proprietarul/ administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare, al Legii nr. 247/2005 sau al vreunui litigiu cu referire la acestea;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Sef si Direcţiei Administrarea Patrimoniului,  prin care se propune aprobarea prelungirii contractelor de închiriere,  îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă prelungirea contractului de închiriere nr. 852/2007,  încheiat cu Uifălean Elena - Mărioara., având ca obiect terenul ocupat de construcţia – garaj, în suprafaţă de 16,50 mp., situat în Municipiul Sighişoara, str. Aleea Daliilor, nr. 14 - 16, lot  nr. 27, a cărui termen a expirat la data de 31.01.2012.

Începând cu data de 01.02.2012, chiria este de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual.
Perioada pentru care se aprobă prelungirea contractului de închiriere este de 5 (cinci) ani.

Modificarea şi completarea contractului de închiriere se va face prin act adiţional.
 Art.2. Se aprobă prelungirea contractului de închiriere nr. 1032/2007, încheiat cu Jucan Mariana - Angela., având ca obiect terenul ocupat de construcţia – garaj, în suprafaţă de 18 mp., situat în Municipiul Sighişoara, str. Aleea Daliilor, tronson “C”, lot nr. 14, a cărui termen expiră la data de 17.05.2012.

Începând cu data de 18.05.2012, chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 89/26.05.2011 şi se va indexa cu indicele de inflaţie anual.
Perioada pentru care se aprobă prelungirea contractului de închiriere este de 5 (cinci) ani.

Modificarea şi completarea contractului de închiriere se va face prin act adiţional.
Art.3. Se aprobă prelungirea contractului de închiriere nr. 1030/2007, încheiat cu Munteanu Ioan, având ca obiect terenul agricol - fânaţe, în suprafaţă de 1070 mp., situat în Municipiul Sighişoara, str. Lunca Postei, nr. 20, a cărui termen  expiră la data de 30.04.2012.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.

Art.4. Se aprobă prelungirea contractului de închiriere nr. 1029/2011, încheiat cu S.C. Telimar Trans S.R.L., având ca obiect terenul pentru cale de acces, în suprafaţă de 36 mp., situat în Municipiul Sighişoara, str. Târgului, nr. 13A,  a cărui termen  expiră la data de 30.04.2012.

Chiria este cea stabilită prin contractul de închiriere şi va fi indexată cu indicele de inflaţie anual.

Perioada pentru care se aprobă prelungirea contractului de închiriere este de 5 (cinci) ani.

Prelungirea contractului de închiriere se va face prin act adiţional.
Art.5. Primarul municipiului, Direcţia Administrarea Patrimoniului, Direcţia Economică şi Arhitectul Şef  se încredinţează cu ducerea la îndeplinire a prezentei.



PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia ad-rea patrimoniului ;

1 ex. Arhitectul şef

11 ex.BC/FM

